**ÎMI PARE RĂU ( -III - )**

*George Pena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îmbătrânesc, și tot îmi pare rău,

de bustul alb incendiat de fiori,

de ochii căprui, azi, ademenitori

ce m-au încurajat la bine și la greu.

Superbă-i viața, mă simt al tău

mă iubești, mă cerți adeseori;

îmbătrânesc, și tot îmi pare rău

de bustul alb incendiat de fiori.

Și ne ducem toți câte puțin mereu

spre o lume tristă, de pace și orori,

sunt sigur, am să vă părăsesc și eu

într-o zi sau noapte, la ivit de zori,

doar îmbătrânesc, deși îmi pare rău.